**Основна обука за род, родова еднаквост и воведување на   
родовата перспектива во јавните политики** 

**Модул 3  
Основи на родова анализа**

**Опис на обуката**

Родовата анализа дава информации за различните улоги на жените и мажите на различни нивоа во политиките, програмите и проектите. Во сите фази од процесот на креирање на јавни политики, а особено во фазата на креирање, неопходно е да се земат предвид различните потреби и интереси на жените и мажите, да се идентификуваат родовите нееднаквости во пристапот и контролата на ресурсите, да се разгледа влијанието на родовите стереотипи и традиционалните родови улоги, да се предвидат различните ефекти за жените и мажите и истите да се инкорпорираат во секторските политики.

Обуката е составена од 5 поглавја кои треба да дадат одговор на следните теми:

* Концептот на родова анализа
* Проценка на родово влијание и можни решенија од родова перспектива во рамките на секторските политики
* Употреба на родово разделена статистика
* Родово сензитивен мониторинг и евалуација преку клучни индикатори за перформанси
* Родово одговорни буџетски извештаи

**Профил на учесници**

Обуката е соодветна за државни и јавни службеници од сите нивоа.

**Број на учесници**

За да се постигнат оптимални ефекти од спроведувањето на обуката, се препорачува учество на 16/20-ина лица, со активно учество на секој учесник во текот на обуката

**Времетраење на обуката**

Обуката е дводневна и се состои од воведна сесија, завршна сесија и 5 тематски сесии. Обуката може да се одржува како посебен модул или да се комбинира со други тематски модули.

**Начин на обука**

Обуката е во формат на семинар, односно презентација на содржините со интерактивен пристап на обучувачот, со простор за прашања и дискусија од страна на учесниците. Обуката има и практичен дел кој треба да придонесе кон препознавање на различностите и промена на свеста и ставовите за разбирање на различните интереси на групите.

Содржината е погодна и за електронското учење, иако во овој случај подобро е обука очи во очи зашто станува збор за прашања кој бараат размена на искуства за системот на вредности и ставови. Обуката треба да биде организирана во амбиент надвор од работното место, кој може да помогне во градење доверба и со учесници кои припаѓаат на различни етнички групи.

**Пристап на обучувачот**

Пристапот на обучувачот е комбинација на презентација, фасилитација (олеснување/помагање) и фидбек (повратна информација) која треба да придонесе за развој, промена на ставовите, надминување на стереотипите и градење на доверба ). Генерално се употребува интерактивен пристап, имено претпоставува вклученост и на учесниците низ поставување прашања и дискусии и размена на искуства.

**Материјали**

Материјалот го сочинуваат:

- Детален опис на содржината на обуката и на методите за нејзиното спроведување наменет за обучувачот

-Power Point презентација – електронска верзија и верзија за учесниците во форма на Hand out.

-Материјали за учесник (материјал што се користи за време на обуката, и/или дополнителен материјал, односно теоретска основа на содржините на обуката)

Копии од PP-презентациите и материјалите за учесниците треба да бидат обезбедени пред одржувањето на обуката соодветно на бројот на предвидени учесници.

Материјали за учесниците (работни листови, прашалници, презентации, евалуации и дополнителни материјали за читање), види прилог Вежби и Материјали.

**Технички средства**

* Лаптоп
* USB
* LCD проектор

**Евалуација**

Евалуацијата на квалитетот на спроведувањето на обуката, од организациски и методолошки аспект, ќе се спроведе со користење на прашалник што ќе им биде доставен на учесниците на крајот од обуката. Пример за прашалникот за евалуација можете да најдете во прилози – Евалуација.

Оваа обука се однесува на промена на јакнење на свеста за различностите и промена на ставовите и однесувањата. Останува отворена можноста, ефектите од посетената обука врз начинот на однесување на лицата што ја посетиле обуката, да се измерат после неколку месеци, преку следење на нивното поведение.

**Забелешка**

Податоците содржани во овој документ може да се менуваат (како дополнителни материјали), но со цел да ги задоволат потребите на опфатените теми и пристапот во спроведувањето на обуката. Се препорачува обучувачите да бидат флексибилни при реализација на содржината, но да се задржат на постигнување на целите на истата.